stanford-oval/wikipedia huggingface dataset:
Gian Giorgio Trissino

| Gian Giorgio Trissino |
| --- | --- |
 Giovanni Giorgio Trissino
Henkilötiedot
Syntynyt: 1478 Vicenza
Kuollut: 1550 (71–72 vuotta)
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Gian (Giovanni) Giorgio Trissino (1478 Vicenza – 1550) oli italialainen kirjailija. Paavit Leo X ja Klemens VII uskoivat hänelle diplomaattisia edustustoja. Hän oli pikkutarkka oppinut, mutta hänellä ei ollut runoilijanlahjoja. Hän kirjoitti epäonnistuneen näennäisklassisen eepoksen L’Italia liberata da’ goti (1547–1548) antiikin esikuvien mukaan ja Sofonisbe (1515), uuden ajan ensimmäisen varsinaisen tragedian. Näissä teoksissa hän otti käyttöön uuden runomitan, loppusoinnuttoman kolmipolvisen jambin (verso sciolto), jota hän ei kuitenkaan kyennyt käyttämään henkevästi ja sointuisasti. Trissinon kootut teokset on julkaistu 1729.
Aiheesta muualla

Kuvia tai muita tiedostoja aiheesta Gian Giorgio Trissino Wikimedia Commonsissa
Fire Emblem Echoes: Shadows of Valentia

| Fire Emblem Echoes: Shadows of Valentia |
| --- | --- |

Kehittäjä:  Intelligent Systems
Julkaisija:  Nintendo
Jakelija:  Nintendo eShop
Pelisarja:  Fire Emblem
Julkaistu:  JP 20. huhtikuuta 2017EU 19. toukokuuta 2017NA 19. toukokuuta 2017
Lajityyppi:  taktinen roolipeli
Pelimuoto:  yksinpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 12 
Alusta:  Nintendo 3DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Fire Emblem Echoes: Shadows of Valentia (jap. ファイアーエムブレム エコーズ もうひとりの英雄王, Fire Emblem Echoes: Mō Hitori no Eiyū-ō) on Intelligent Systemsin kehittämä ja Nintendon julkaisema taktinen roolipeli. Peli on julkaistu vuonna 2017 Nintendo 3DS:lle.
Peli kuuluu Fire Emblem -sarjaan. Peli on uusintaversio sarjan toisesta pelistä Fire Emblem Gaidenista.
Pelaaminen

Fire Emblem Echoes perustuu pelisarjan toiseen osaan, joka esitteli paljon uusia pelimekaniikkoja, joita ei sarjan myöhemmissä osissa ole käytetty uudelleen. Tästä syystä peli eroaa osin huomattavasti sarjan muista uudemmista osista, vaikka peruspelimekaniikat ovat samanlaisia kuin sarjan muissa osissa. Taistelut ovat vuoropohjaisia ja niiden tavoitteena on ohjata omia joukkoja tietyn tavoitteen saavuttamiseksi. Pelin taistelut käydään ruudukoksi jaetulla kentällä. Hahmojen liikkumiseen vaikuttavat paitsi hahmojen kyvyt myös maasto. Jokaisella pelaajan hahmolla on tietyt taidot ja tilastot, kuten taso (level), hyökkäys (attack) ja puolustus (defence). Osallistumalla taisteluihin hahmot keräävät kokemusta (experience), jonka avulla ne kehittyvät korkeammille tasoille. Kullakin hahmolla on oma hahmoluokkansa, joka määrää muun muassa sen, mitä aseita hahmo voi käyttää. Eri luokilla on myös omat erityiskykynsä, esimerkiksi maagit käyttävät loitsuja ja pegasusratsastajat voivat lentää vaivattomasti esteiden yli. Hahmon luokkaa on mahdollisuus muuttaa tietyin ehdoin ympäri pelimaailmaa sijoitelluisa pyhätöissä, kun se on kerännyt tarpeeksi kokemusta.
Mikäli hahmo kaatuu taistelussa, se kuolee, eikä sitä enää voi käyttää taistelussa ellei peliä jatketa aiemmasta tallennuskohdasta. Pelissä on kuitenkin mahdollista valita tietty pelitila (Newcomer Mode), jossa kaatuneet hahmot katoavat lopputaistelun ajaksi kentältä, mutta palaavat takaisin taistelun päätyttyä. Taistelujen välissä on mahdollista liikuttaa päähenkilöitä maailmankartalla ja esimerkiksi vierailla kylissä ja käydä uusia taisteluja aiemmin läpäistyillä kentillä. Tarina on jaettu kuuteen lukuun ja siinä edetään pääasiassa hahmojen välisen dialogin kautta. Pelissä on mahdollista pelata kahdella vaikeustasolla.
Gaidenin myötä Echoesissa on sarjan muihin osiin verrattuna monia omalaatuisia pelimekaniikkoja: Gaiden esitteli sarjaan maailmankartan, jolla voi liikkua vapaasti, minkä lisäksi hahmoilla on koko pelin ajan vain yhdet aseet, joita voi kuitenkin vaihtaa tarinan kuluessa, ja taikomiseen käytetään HP-pisteitä. Lisäksi Echoesissa on erotukseksi Gaidenista ja muista sarjan peleistä useita omia ominaisuuksia: Se sisältää hahmoja, joita alkuperäisessä pelissä ei ollut, luolastoja, joita tutkitaan 3D-ympäristössä ja joissa voi kohdata sattumanvaraisia vihollisia, väsymysmekaniikan, sekä keinon kääntää aikaa taaksepäin pelaajan vuorolla.
Tarina

Peli sijoittuu Archaneasta länteen sijaitsevalle Valentian mantereelle (joka Fire Emblem Awakeningin aikaan se tunnetaan nimellä Valm). Muinaisina aikoina kaksi sisarusjumalaa, maalohikäärme Mila ja sodan lohikäärme Duma, hallitsivat Valentiaa yhdessä vuosisatoja, mutta päätyivät tuhoisaan riitaan, jonka seurauksena manner jaettiin kahteen valtioon. Pohjoiseen perustettiin Duman johdolla Rigelin valtio, jossa voiman ajateltiin olevan tärkeintä maailmassa. Etelään syntyi Milan johdolla Zofian valtio, jossa ihmiset keskittyivät nautintoon, eikä heidän koskaan tarvinnut nähdä nälkää tai elää kurjuudessa.
Peli alkaa, kun päähenkilöt Alm ja Celica ovat lapsia Ramin kylässä Zofian eteläosassa. He kohtaavat ystävineen metsässä miehen, joka etsii Celicaa. Almin setä Mycen puolustaa heitä, mutta joutuu kuitenkin viemään Celican Novisin luostarisaarelle turvaan. Vuosia myöhemmin Mycen ja Alm saavat tiedon, että kenraali Desaix on murhannut Zofian kuninkaan ja anastanut vallan. Alm lähtee vapauttamaan kuningaskuntaa. Samaan aikaan Celica lähtee Novisin luostarista kohti Milan temppeliä nähtyään enneunen Almin kohtalosta sekä selvittääkseen, miksi Zofiassa on yhtäkkiä rauhatonta ja huonot sadot. Almin vapautettua Zofian linnan hän ja Celica kohtaavat, mutta joutuvat riitoihin keskenään ja jatkavat omia polkujaan. Alm lähtee päihittämään Desaix’ta ja puolustamaan Zofiaa pohjoisen Rigelin kuninkaalta; Celica jatkaa matkaansa kohti Milan temppeliä. Matkojensa varrella he ymmärtävät kaiken johtuvan Duman orastavasta hulluudesta sekä tämän seuraajien suunnitelmista palauttaa hänen valtansa. Celica paljastuu Zofian kadonneeksi prinsessaksi, kun taas Alm paljastuu Rigelin prinssiksi. Alm ja Celica joukkoineen voittavat Duman ja tämän seuraajat ja yhdistävät Valentian yhdeksi kuningaskunnaksi.
Vastaanotto

Peli on saanut V2.fi:n arvostelussa arvosanaksi neljä tähteä viidestä.
Peli on saanut IGN:n arvostelussa arvosanaksi 7.8/10.
Aiheesta muualla

Fire Emblem Echoes: Shadows of Valentia MobyGamesissa (englanniksi)
Fire Emblem Echoes: Shadows of Valentia Internet Movie Databasessa (englanniksi)
Funny People

| Funny People |
| --- | --- |

Ohjaaja:  Judd Apatow
Käsikirjoittaja:  Judd Apatow
Tuottaja:  Barry Mendel
Säveltäjä:  Jason Schwartzman
Kuvaaja:  Janusz Kamiński
Leikkaaja:  Brent White
Pääosat:   Adam Sandler  Seth Rogen  Leslie Mann  Eric Bana  Jonah Hill 
Valmistustiedot
Valmistusmaa:  Yhdysvallat
Tuotantoyhtiö:   Relativity Media  Apatow Productions 
Levittäjä:  Universal Studios Netflix
Ensi-ilta:  2009
Kesto:  146 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Funny People on Judd Apatow’n kirjoittama ja ohjaama yhdysvaltalainen draamakomedia vuodelta 2009.
Rooleissa

| 0 | 1 | 2 |
| --- | --- | --- |
|   Adam Sandler   | … |   George Simmons   |
|   Seth Rogen   | … |   Ira Wright (Wiener)   |
|   Leslie Mann   | … |   Laura   |
|   Eric Bana   | … |   Clarke   |
|   Jonah Hill   | … |   Leo Koenig   |
|   Jason Schwartzman   | … |   Mark Taylor Jackson   |
|   Aubrey Plaza   | … |   Daisy Danby   |
Aiheesta muualla

Funny People Internet Movie Databasessa (englanniksi)
Funny People Elonet.
Death Cab for Cutie

| Death Cab for Cutie |
| --- | --- |
 Death Cab for Cutie esiintyy Bonnaroon musiikkifestivaaleilla vuonna 2006.
Tiedot
Toiminnassa:  1997–
Tyylilaji:  vaihtoehtorock, indie rock
Kotipaikka:   Bellingham, Washington
Laulukieli:  englanti
Jäsenet:  Ben Gibbard   Chris Walla   Nicholas Harmer   Jason McGerr  
Entiset jäsenet:  Nathan Good   Michael Schorr  
Levy-yhtiö:  Barsuk Records   Warner Music   Atlantic Records   Fierce Panda Records   Sub Pop Records  
Aiheesta muualla
Kotisivut
Infobox OKNimi-testi OK: 
Death Cab for Cutie on yhdysvaltalainen vuonna 1997 perustettu indie rock -yhtye. Yhtyeeseen kuuluvat Benjamin Gibbard (laulu, kitara), Chris Walla (kitara, tuotanto), Nick Harmer (basso) ja Jason McGerr (rummut). Yhtye otti nimensä Neil Innesin ja Vivian Stanshallin kirjoittamasta, Bonzo Dog Doo-Dah Band -yhtyeen esittämästä kappaleesta ”Death Cab for Cutie”.
Yhtyeen esikoisalbumi Something About Airplanes julkaistiin vuonna 1998. Yhteensä Death Cab for Cutie on julkaissut yhdeksän studioalbumia, seitsemän EP:tä ja yhden demon. Yhtyeen viimeisin albumi, Thank You For Today, julkaistiin vuonna 2018.
Ura > Varhaiset vuodet (1997–2004)

Death Cab for Cutie sai alkunsa Western Washington Universityssä, Washingtonin Bellinghamissa. Sitä ennen Gibbardin ensimmäinen albumi You Can Play These Songs with Chords julkaistiin demona, joka johti levytyssopimukseen Barsuk Recordsin kanssa, minkä jälkeen Gibbard päätti laajentaa musiikkiprojektinsa kokonaiseksi yhtyeeksi . Hän valitsi Chris Wallan kitaristiksi, Nick Harmerin basistiksi ja Nathan Goodin soittamaan rumpuja. Yhtyeen varhaisten laulujen sanoitukset sisältävät monia viittauksia paikallisiin asioihin. Monet ensimmäisistä kappaleista on levytetty Gibbardin asunnon kellarissa.
Yhtyeen ensimmäinen vinyylilevy Something About Airplanes julkaistiin 18. elokuuta 1998 Yhdysvalloissa. Rumpali Nathan Good jätti yhtyeen ensimmäisen levyn tuotannon aikoihin, ja hänet korvattiin Jayson Tolzdorf-Larsonilla. Good soitti rumpuja kahdessa levyn sisältämässä kappaleessa, ”The Employment Pages” ja ”Company Calls Epilogue”, ja muissa kappaleissa rummuista vastasi Gibbard. Vaikka Tolzdorf-Larson ei ollut albumin osallisena, hän soitti rumpuja kappaleessa ”Spring Break Broke”, joka löytyy 7″-julkaisulta ”Death Cab for Fiver”. Hän oli myös mukana yhtyeen kahdella kiertueella. Myöhemmin hänet korvattiin Michael Schorrilla, jonka soittoa kuultiin ensimmäistä kertaa The Forbidden Love -EP:llä, joka ilmestyi 24. lokakuuta 2000 Yhdysvalloissa. Vuonna 2001 julkaistiin uusi vinyylilevy The Photo Album.
Vuonna 2003 yhtyeen rumpali vaihtui kolmannen kerran, kun Jason McGerr korvasi Michael Schorrin. McGerr soitti rumpuja seuraavalla levyllä, joka kantaa nimeä Transatlanticism ja julkaistiin lokakuussa 2003. Albumin kappaleista muutama ilmestyi jopa TV-sarjoissa O.C., Mullan alla, CSI: Miami ja Californication. Kappaleita soitettiin myös elokuvissa Kuokkavieraat ja Mean Creek.
Ura > Plans (2004–2006)

Yhtyeen kaksi singleä ”Soul Meets Body” ja ”Crooked Teeth” levyltä Plans olivat ensimmäiset, jotka se julkaisi Atlantic Recordsin kanssa. Sopimus studion kanssa oli tehty vuoden 2004 marraskuussa. Koko albumi julkaistiin vuoden 2005 elokuussa Yhdysvalloissa. Death Cab for Cutie sai Grammy-ehdokkuuden kategoriassa ”Best Alternative Album of 2005”.
Vuonna 2005 yhtye julkaisi kiertue-DVD:n, joka kantaa nimeä Drive Well, Sleep Carefully. He tukivat levyllään myös eläinten oikeuksia. Vuonna 2006 yhtye teki ensimmäisen esiintymisensä Neil Youngin jokavuotisessa Bridge School Benefitissä. Yhtye lopetti 10. joulukuuta 2006 kiertueensa Seattleen, Washingtoniin.
Ura > Narrow Stairs (2007–2008)

Albumi Narrow Stairs ilmestyi Yhdysvalloissa 12. elokuuta 2008.
Ensimmäinen single ”I Will Possess Your Heart” julkaistiin 18. maaliskuuta 2008 Yhdysvalloissa. Narrow Stairs oli ehdolla Grammy-palkinnon saajaksi kategoriassa ”Best Alternative Music Album” ja ”I Will Possess Your Heart” ansaitsi ehdokkuuden kategoriassa ”Best Rock Song”. Yhtye ei lopulta voittanut kumpaakaan palkintoa. Narrow Stairs on yhtyeen ensimmäinen single, joka on yltänyt ykköseksi Billboard 200 -listalle. Myös ”No Sunlight” julkaistiin singlenä levyltä. 31. maaliskuuta 2009 yhtye julkaisi The Open Door -EP:n. Se levisi myös iTunesiin.
Ura > Meet Me on the Equinox (2009)

Death Cab for Cutie on kirjoittanut kappaleen vuoden 2009 elokuvan Twilight – Uudenkuun soundtrackille. Yhtye teki kappaleen ”Meet Me On the Equinox” varta vasten elokuvalle, ja ensimmäistä kertaa se kuultiin 13. syyskuuta 2009 MTV Video Music Awards -gaalassa. Basisti Nick Harmerin mukaan ”Meet Me On the Equinox” kirjoitettiin kuvastamaan keskeisiä teemoja ja motiiveja, jotka kulkevat läpi Houkutus-sarjan, ja sen kautta haluttiin välittää ne alkujen ja loppujen epätoivoiset tunteet, jotka niin voimakkaasti vaikuttavat päähenkilöihin.
Kappaleen virallinen musiikkivideo julkaistiin 7. lokakuuta 2009.
Ura > Codes And Keys (2011)

Death Cab For Cutie julkaisi seitsemännen studioalbuminsa Codes And Keys 31. toukokuuta 2011.
Jäsenet > Nykyiset jäsenet

Benjamin Gibbard – laulu, kitara, piano (1997–)
Nick Harmer – basso (1997–)
Jason McGerr – rummut (2003–)
Jäsenet > Entiset jäsenet

Nathan Good – rummut (1997–1999)
Michael Schorr – rummut (2000–2003)
Chris Walla – kitara, tuotanto, piano (1997–2014)
Diskografia > Studioalbumit

1997: You Can Play These Songs with Chords
1998: Something About Airplanes
2000: We Have the Facts and We're Voting Yes
2001: The Photo Album
2002: You Can Play These Songs with Chords (toinen julkaisu)
2003: Transatlanticism
2005: Plans
2008: Narrow Stairs
2011: Codes And Keys
2015: Kintsugi
2018: Thank You for Today
2022: Asphalt Meadows
Diskografia > Digitaaliset albumit

2005: iTunes Originals – Death Cab for Cutie
Diskografia > Demot

1997: You Can Play These Songs with Chords
Diskografia > EP:t

2000: The Forbidden Love EP
2002: The Stability EP
2004: Studio X Sessions EP
2005: The John Byrd EP
2009: The Open Door EP
2011: Keys and Codes Remix EP
2019: The Blue EP
Diskografia > Digitaaliset EP:t

2008: iTunes Live: London Festival '08
2008: Live from Las Vegas at The Palms E.P.
Diskografia > Singlet

1998: "Your Bruise"
1999: "Prove My Hypotheses"
2000: "Underwater"
2002: "Stability"
2002: "A Movie Script Ending"
2002: "I Was a Kaleidoscope"
2002: "We Laugh Indoors"
2003: "The New Year"
2004: "The Sound of Settling"
2004: "Title and Registration"
2005: "Soul Meets Body"
2006: "Crooked Teeth"
2006: "I Will Follow You into the Dark"
2008: "I Will Possess Your Heart"
2008: "Cath..."
2009: "Grapevine Fires"
2009: "Meet Me On The Equinox"
2011: "You Are a Tourist"
2011: "Home Is a Fire"
2011: "Stay Young, Go Dancing"
2012: "Underneath the Sycamore"
2015: "Black Sun"
2015: "The Ghosts of Beverly Drive"
2016: "Good Help (Is So Hard to Find)"
2016: "Million Dollar Loan"
2018: "Gold Rush"
2018: "I Dreamt We Spoke Again"
2018: "Northern Lights"
2019: "When We Drive"
2019: "Kids in ´99
2022: "Waiting for the Sunrise"
2022: "Roman Candles"
2022: "Here to Forever"
2022: "Foxglove Through the Clearcut"
2022: "Pepper"
Diskografia > DVD:t

2005: Drive Well, Sleep Carefully – On the Road with Death Cab for Cutie
2006: Directions: The Plans Video Album
2011: Death Cab for Cutie: Live at the Mt. Baker Theatre
Diskografia > Musiikkivideot

2001: "A Movie Script Ending"
2003: "The New Year"
2004: "The Sound of Settling"
2005: "Title and Registration"
2005: "Soul Meets Body"
2005: "Crooked Teeth"
2006: "I Will Follow You into the Dark"
2008: "I Will Possess Your Heart"
2008: "Cath..."
2008: "Grapevine Fires"
2009: "Little Bribes"
2009: "Meet Me On The Equinox"
2011: "You Are a Tourist"
2011: "Stay Young, Go Dancing"
2012: "Underneath the Sycamore"
2015: "Black Sun"
2015: "The Ghosts of Beverly Drive"
2016: "Good Help (Is So Hard to Find)"
Diskografia > Muut julkaisut

2002: "Lowell, MA (Tiny Telephone Version)"
2002: "A Steadier Footing" (akustinen versio)
2002: "Fortunate Son"
2004: "This Temporary Life"
2004: "Dream Scream"
2004: "A Movie Script Ending" (akustinen versio)
2004: "Christmas (Baby Please Come Home)"
2005: "Lightness" (live)
2005: "Earth Angel"
2008: "Jealousy Rides with Me"
Aiheesta muualla

Kuvia tai muita tiedostoja aiheesta Death Cab for Cutie Wikimedia Commonsissa
Ben Gibbard (vasemmalla) ja Chris Walla (oikealla).
Georgi Dobrovolski

| Georgi Dobrovolski |
| --- | --- |

Henkilötiedot
Syntynyt: 1. kesäkuuta 1928 Odessa, Ukrainan sosialistinen neuvostotasavalta
Kuollut: 30. kesäkuuta 1971 (43 vuotta)
Ura
Lennot

Sojuz 11:  Sojuz 11
 
Georgi Dobrovolski, Vladislav Volkov ja Viktor Patsajev neuvostoliittolaisessa postimerkissä.
Georgi Timofejevitš Dobrovolski (ven. Гео́ргий Тимофе́евич Доброво́льский; 1. kesäkuuta 1928 Odessa, Ukrainan neuvostotasavalta – 30. kesäkuuta 1971) oli neuvostoliittolainen kosmonautti.
Dobrovolski lensi Sojuz 11 -avaruusaluksella, jonka kolmihenkinen miehistö kuoli aluksen Maahan paluussa aluksen tyhjentyessä ilmasta. Hänet on haudattu Kremlin muuriin.
Aiheesta muualla

Kuvia tai muita tiedostoja aiheesta Georgi Dobrovolski Wikimedia Commonsissa
Edvard Rentto

Edvard Rentto (25. maaliskuuta 1876 Virrat – 18. tammikuuta 1927 Tampere) oli suomalainen kenkätehtailija.
Maanviljelijän poikana syntynyt Rentto muutti isänsä kanssa Juupajoelle, josta tämä oli ostanut Renton tilan. Vuonna 1898 hän meni Juupajoen Korkeakoskelle samoihin aikoihin perustetun Edward Walleniuksen Suomen Kenkä- Ja Nahkatehdas Oy:n palvelukseen. Rentto hankki hyvän ammattitaidon kenkienvalmistuksen alalta niiden kymmenen vuoden aikana, jotka hän oli yhtiön palveluksessa. Vuonna 1908 hän muutti Tampereelle ryhtyen tehtailija Anton Kustaa Attilan Nokialta Tampereelle siirtämän Osakeyhtiö Attilan kenkätehtaan teknilliseksi johtajaksi. Attilan kuoltua 1915 Rentto lunasti hänen perikunnaltaan tehtaan osake-enemmistön ja ryhtyi sitten voimakkaasti kehittämään ja laajentamaan tehtaan toimintaa. Vuonna 1919 tehtaaseen liitettiin oma, Pyynikillä toiminut nahkatehdas. Rentto luopui yhtiön johdosta vuonna 1921, mutta oli silti yhtiön johtokunnan puheenjohtajana kuolemaansa saakka. Viimeiset vuotensa hän toimi pääasiassa maanviljelijänä Juupajoella.
Rentto hankki 1917 Juupajoelta Sukkilan tilan ja liitti siihen vanhan kotitalonsa Renton sekä viisi muuta tilaa. Hän harjoitti tilalla laajamittaista maanviljelyä ja karjataloutta käyttäen uusimpia koneellisia ja teknillisiä apuneuvoja. Hän avusti Juupajoella asutustoimintaa ja vähävaraisten maanhankintaa. Rentto lahjoitti myös varoja suomenkielisen Turun yliopiston perustamiseen.
Edvard Rentto kuoli 50-vuotiaana Tampereella sydänkohtaukseen.
Edvard Rentto oli naimisissa Maria Heinäsuon kanssa. Heillä poikiaan olivat vuorineuvos Onni K. Rentto ja toimitusjohtaja Kalle Rentto.
Dipa Nusantara Aidit

Dipa Nusantara Aidit
Dipa Nusantara Aidit (30. heinäkuuta 1923 – 22. marraskuuta 1965) oli indonesialainen poliitikko. Hän johti Indonesian kommunistista puoluetta (PKI) vuodesta 1951 alkaen ja nosti sen maailman kolmanneksi suurimmaksi kommunistipuolueeksi Neuvostoliiton ja Kiinan kommunistisen puolueen jälkeen. Vuonna 1965 PKI:lla oli 3,5 miljoonaa jäsentä ja noin 20 miljoonaa kannattajaa. Aidit toimi yhteistyössä presidentti Sukarnon demokraattisesti johdetun hallinnon kanssa, ettei joutuisi konfliktiin muslimien tai armeijan kanssa. Hänet surmattiin vuoden 1965 vallankaappausyrityksen jälkiselvittelyn yhteydessä.
Aidit liittyi kommunistipuolueeseen 1943 ja tuli sen pääsihteeriksi 1954. Parlamenttiin hän nousi 1956. Kesällä 1963 Aidit pyrki välittämään Neuvostoliiton ja Kiinan kansantasavallan välisessä ideologisessa kiistassa. Hänen itsensä katsottiin olevan aatemaailmaltaan lähempänä Pekingiä kuin Moskovaa. Aiditin johdolla Indonesian kommunistit vastustivat Malesian liittovaltion muodostamista.
Käännös suomeksi
Gemsitabiini

| --- | --- |

Gemsitabiini
Systemaattinen (IUPAC) nimi
4-amino-1-[(2R,4R,5R)-3,3-difluori-4-hydroksi-5-(hydroksimetyyli)oksolan-2-yyli]pyrimidin-2-oni
Tunnisteet
CAS-numero: 95058-81-4
ATC-koodi: L01BC05
PubChem CID: 60750
DrugBank: DB00441
Kemialliset tiedot
Kaava: C9H11N3F2O4 
Moolimassa: 263,198 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 168,64 °C
Farmakokineettiset tiedot
Hyötyosuus:  ?
Proteiinisitoutuminen: <10 %
Metabolia:  ?
Puoliintumisaika: 32–94 minuuttia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Intravenoosi, oraalinen
Gemsitabiini on antimetaboliitteihin kuuluva solunsalpaaja. Sitä käytetään virtsarakko-, haima-, rinta- ja munasarjasyöpien sekä ei-pienisoluisen keuhkosyövän hoidossa. Lääkettä myydään nimellä Gemzar (Eli Lilly and Company).
Gemsitabiinin käytöllä on useita mahdollisia haittavaikutuksia. Se voi aiheuttaa nopeasti ohi menevää luuydinsuppressiota, jonka merkkejä ovat leukopenia, trombosytopenia ja anemia. Muiden mahdollisten sivuvaikutusten joukossa ovat päänsärky, pahoinvointi, verivirtsaisuus, hengitysvaikeudet, ummetus, ripuli, kutina ja influenssamainen oireilu.
Aiheesta muualla

Lääkelaitos[vanhentunut linkki]
Lääkeinfo
PubChem: Gemcitabine (englanniksi)
DrugBank: Gemcitabine (englanniksi)
KEGG: Gemcitabine (englanniksi)
ChemBlink: Gemcitabine (englanniksi)
Glauco Onorato

Glauco Onorato
Glauco Onorato (7. joulukuuta 1936 Torino – 31. joulukuuta 2009 Rooma) oli italialainen näyttelijä. Hän muun muassa dubbasi italiaksi Arnold Schwarzeneggerin vuorosanat elokuvassa Terminator – tuhoaja. Lisäksi hän esiintyi esimerkiksi elokuvissa Veristen saappaiden kukkula (Colizzi, 1969) ja Auringonkukka (De Sica, 1970).
Aiheesta muualla

Glauco Onorato Internet Movie Databasessa. (englanniksi)
Disenchantment

| Disenchantment |
| --- | --- |

Luoja(t):  Matt Groening
Kehittäjä(t):   Matt Groening  Josh Weinstein 
Pääosissa:   Abbi Jacobson  Eric Andre  Nat Faxon  John DiMaggio  Tress MacNeille  Matt Berry  David Herman  Sharon Horgan  Maurice LaMarche  Lucy Montgomery  Billy West 
Alkuperämaa:  Yhdysvallat
Alkuperäiskieli:  amerikanenglanti
Verkko:  Netflix
Esitetty:  17. elokuuta 2018 –
Tuotantokausia:  5
Jaksoja:  50
Ikäraja:  13+
Säveltäjä(t):  Mark Mothersbaugh
Aiheesta muualla
IMDb 
Disenchantment on Matt Groeningin sekä Josh Weinsteinin luoma sitcom-fantasia-animaatiosarja. Sarja on Matt Groeningin ensimmäinen sarja Netflixille. Ensimmäiset jaksot julkaistiin 17. elokuuta 2018. Seuraavat kymmenen jaksoa ensimmäisestä tuotantokaudesta julkaistiin 20. syyskuuta 2019. Netfilx teki uuden 20 jakson tilauksen. Toinen tuotantokausi on ilmestyi vuonna 2019 Netflixiin. Uusi toinen tuotantokausi on ilmestymässä Netflixiin 2020 ja 2021 aikana.
Sarja kertoo juoposta prinsessasta Tiabeaniesta (Bean), haltia Elfosta sekä henkilökohtaisesta demonista nimeltä Luci. Ensimmäisen tuotantokauden ensimmäisen puolikkaan tapahtumat sijoittuvat Dreamlandin kuningaskuntaan. Toisella puoliskolla Tiabeanie laajentaa maailmaansa myös Dreamlandin ulkopuolelle. Toisen tuotantokauden ensimmäisen puolikkaan tapahtumat sijoittuvat Maruun ja Dreamlandiin. Kuningatar Dagmar herätettiin henkiin ensimmäisen tuotantokauden lopussa. Toisella puoliskolla Tiabeanie ja Luci pelastavat Elfon helvetistä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Disenchantment (TV series)
Ekoalue

Ekoalue on ekologisesti ja maantieteellisesti määritelty luonnonmaantieteellinen alue, joka on osa suurempaa luonnonmaantieteellistä suuraluetta, eli biomia. Ekoalueen määrittelee sille yhtenäinen kasvisto, eläimistö ja ekosysteemi.
Ekoalueiden rajat eivät ole tarkasti määriteltyjä, ja yksittäinen alue muodostuu alueesta, jossa vaikuttavat tietyt ekologiset ja evolutionääriset tekijät. WWF:n määritelmän mukaan ekoalue on ”maantieteellisesti yhtenäinen suurehko maa- tai vesialue, jossa esiintyy määrättyjä eliölajeja ja -yhteisöjä sekä elinympäristöjä. WWF jakaa maa-alueet 14 biomiin ja edelleen 867 ekoalueeseen.